O‘zbekiston Ekologik partiyasi raisi Narzullo Oblomurodov partiya prezidentlik saylovida g‘alaba qozonish uchun qatnashayotganini aytdi. Ekopartiyaning 27 avgustdagi qurultoyida partiya raisi Narzullo Oblomurodov prezidentlikka nomzod sifatida tasdiqlandi. U tadbirdan so‘ng jurnalistlar savollariga javob berdi, deya xabar bermoqda Kun.uz muxbiri. “Ekologik partiya prezidentlik saylovida munosib ishtirok etishni maqsad qilgan. Saylovda eng muhimi – xalqimizning ishonchiga kirish va xalqimizning ko‘proq ovoziga erishish. Shu boisdan saylovoldi dasturimizdagi barcha 7 ta yo‘nalishlar bo‘yicha ham o‘z ishlarimizni amalga oshiramiz.    Biz, albatta, saylovga g‘alaba uchun kirib kelyapmiz. Agar kuchimizga, imkoniyatimizga ishonmaganimizda, eng muhimi – xalqimizning ekologiyaga e’tiboriga ishonmaganimizda, bu qadamlarni qo‘ymagan bo‘lardik”, – dedi Oblomurodov.